****

**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKI NAČELNIK**

Trg Martina Posedarskog 1

23242 Posedarje

KLASA: 402-01/18-01/01

URBROJ: 2198/07-3/1-18-01

Posedarje, 14. veljače 2018. godine

Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261)-vjerodostojno tumačenje, [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285)-pročišćeni tekst, [137/15](http://www.zakon.hr/cms.htm?id=15727)), članka 46. Statuta Općine Posedarje («Službeni glasnik Općine Posedarje», broj 01/13, 2/13 i 2/18.), te članka 15. Pravilnika o financiranju javnih potreba Općine Posedarje („Službeni glasnik Općine Posedarje“ broj 4/18), Općinski načelnik Općine Posedarje, objavljuje:

 **Javni natječaj za predlaganje programa/projekata/manifestacija/inicijativa**

 **u okviru javnih potreba**

**Općine Posedarje za 2018. godinu**

**I.**

Općina Posedarjepoziva pravne i fizičke osobe koje su programski usmjerene na rad u području kulture i sporta da se prijave na financijsku podršku programima/projektima/manifestacijama/inicijativama koji doprinose zadovoljenju javnih potreba u području kulture i sporta.

**II.**

Pravne i fizičke osobe mogu prijaviti program/projekt/manifestaciju/inicijativu za slijedeće aktivnosti :

1. Kultura
2. Sporta
	1. AKTIVNOST – KULTURA
* djelatnosti ustanova, udruženja i organizacija u kulturi kao poticanje umjetničkog i kulturnog stvaralaštva,
* akcije i manifestacije koje pridonose razvitku kulturnog života

Ukupno planirana vrijednost Natječaja – kultura je 70.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu/manifestaciji/inicijativi je 1.000,00 kuna, a najveći iznos po pojedinom programu/projektu/manifestaciji/inicijativi je 10.000,00 kuna.

 2.1 AKTIVNOST – SPORT

* poticanje i promicanje sporta,
* sportske aktivnosti djece i mladeži,
* djelovanje sportskih udruga,
* sudjelovanje na sportskim natjecanjima,
* sportska rekreacija za odrasle i sl.

Ukupno planirana vrijednost Natječaja – sport je 363.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu/manifestaciji/inicijativi je 2.000,00 kuna, a najveći iznos po pojedinom programu/projektu/manifestaciji/inicijativi je 50.000,00 kuna.

**III.**

Javni natječaj s cjelokupnom natječajnom dokumentacijom objavit će se na službenoj mrežnoj stranici Općine Posedarje [www.opcina-posedarje.hr](http://www.opcina-posedarje.hr)

**IV.**

Rok za podnošenje prijedloga je 30 dana od dana objave odnosno do 15. ožujka 2018. godine

**V.**

Prijavu prijedoga na Natječaj može podnijeti fizička i pravna osoba koja djeluje najmanje jednu godinu u Republici Hrvatskoj zaključno s danom objave Javnog natječaja a koja prijavljuje prijedlog koji je usmjeren na aktivnost u području kulture i sporta te temeljna svrha prijave prijedloga nije financijska dobit i koja je ispunila druge obveze prema davatelju financijskih sredstava.

**VI.**

Prije potpisa ugovora udruga će morati priložiti dokaze:

* da se protiv odgovorne osobe u udruzi ne vodi kazneni postupak.

**VII.**

Prijedlozi programa/projekata/manifestacije/inicijative dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Posedarje: [www.opcina-posedarje.hr](http://www.opcina-posedarje.hr)

**VIII.**

Natječajnu dokumentaciju treba poslati preporučeno poštom, putem dostavljača ili osobno (predaja u pisarnicu) na sljedeću adresu:

**OPĆINA POSEDARJE**

**TRG MARTINA POSEDARSKOG 1**

**23242 POSEDARJE**

**„Javni natječaj za predlaganje programa javnih potreba u\_\_\_\_\_\_\_\_\_\_\_\_\_\_\_\_\_\_- NE OTVARATI“**

 *(navesti aktivnosti)*

**IX.**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za predlaganje programa javnih potreba Općine Posedarje za 2018. godinu.

**X.**

Razmatrat će se samo programi/projekti/manifestacije/inicijative koji su pravodobno prijavljeni, te koji u cijelosti zadovoljavaju propisane uvjete Javnog natječaja.

**XI.**

Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: info@opcina-posedarje.hr

 OPĆINSKI NAČELNIK

 IVICA KLANAC